
Scandalul cu Florian Coldea a scos la suprafaţă pensia pe care o 
primește un fost general SRI 


Dosarul instrumentat de DNA în care este anchetat și Florian Coldea a readus pe tapet un 
subiect sensibil pentru români, și anume pensiile speciale. Cu cât este plătit un fost 
general SRI, scos „la vatră”? 


Sumele sunt uriașe, pentru orice român din clasa de mijloc. 


Pensie lunară de 3.600 euro 


Un fost general SRI, în grad mai mic față de Florian Coldea, are o pensie de zeci de mii de euro pe an. 
În declarația de avere pe care a completat-o în anul 2023, Cristian Georgică Celea, fost adjunct al 
Casei Naţionale de Asigurări de Sănătate, are o pensie militară de 214.000 lei, adică aproximativ 
43.000 de euro pe an. 


Asta înseamnă că, lunar, încasează 3.600 de euro. Celea are 68 de ani și încasează pensia de la SRI de 
aproape 20 de ani, potrivit fanatik.ro. Cristian Georgică Celea, fost general SRI cu o stea, a ales să 
rămână în sistem și după ce a părăsit serviciul militar. 


Florian Coldea, pe de altă parte, a fost trecut în rezervă din gradul de general cu patru stele și, cel 
puţin teoretic, încasează o pensie mai mare decât a fostului său coleg din SRI. În 2016, când a fost 
eliberat din funcţie, el avea un salariu de 11.000 de lei pe lună, în timp ce soția lui, angajată tot la SRI, 
încasa 9.000 de lei, mai scrie sursa amintită. 


DECAPITAREA lui COLDEA, revolta „SISTEMULUI” împotriva 
statului-paralel! 
Florian Coldea a căzut pentru că, pur și simplu, în România nu mai exista niciun domeniu de activitate 


și nicio afacere importantă pe care fostul șef al SRI (și preferatul lui Traian Băsescu, să nu uităm acest 
amănunt!) să nu o controleze, direct sau prin interpuși. 


De la Portul Constanţa la investițiile corporațiilor străine în țara noastră, de la piața imobiliară și până la 
fotbal (alegerile de la FRF), orice „business” trebuia să primească avizul său. Însă, ca orice trup bolnav, 


anticorpii din „Sistem” s-au activat, iar statul-paralel înființat pe teritoriul României, decapitat de la 
vârful lui. 


Textul integral scris de Nicholas Cezar, AICI. 


